Haloze
Haloze su brdska subregija u sjeveroistočnoj Sloveniji. Protežu se od Jelovškog potoka kod Makola do Zavrča na granici s Hrvatskom. Haloze imaju razveden reljef sa strmim padinama i uskim dolinama, što je kroz historiju imalo snažan utjecaj na život ljudi jer su mogućnosti za uzgoj i naseljavanje ograničene. Zbog slabe uzdužne pokretljivosti u Halozama se nije razvilo lokalno središte; prevladava disperzirano naselje s mnogo manjih naselja, veća naselja su samo u dolinama. Haloze se i danas smatraju područjem skromnih mogućnosti opstanka, što nije samo posljedica razuđenog reljefa s velikim nagibima i otežanom prometnom prohodnošću, kao i pograničnog položaja, već i loše lokalne i državne razvojne politike i mnogih drugih čimbeniks koji utječu na demografsku situaciju i potiču iseljavanje stanovništva. Stijensku podlogu uglavnom čini lapor, na kojem se razvilo tlo, što je uz povoljnu klimu pogodno za uzgoj vinove loze. Danas su Haloze poznate po kvalitetnom vinu, iako je vinarstvo nekada donosilo skromnu zaradu. Vinorodna područja nalaze se u istočnom dijelu Haloza, gdje vinogradi zauzimaju oko desetinu površine. Zapadni dio Haloza uglavnom je šumovit, jer šume pokrivaju oko polovicu cjelokupne površine. Granica između ta dva dijela je dolina potoka Peklače, ali se razlike sve više smanjuju zbog obraslosti vinograda u istočnom dijelu.